पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की रफ्तार थोड़ी से कमी है।पिछले दो दिनों में जिले में कोरोना के 761 नए मामले सामने आए हैं। राहत की बात यह है कि पिछले 48 घंटों में 680 पॉजिटिव मरीज रिकवर भी हुए हैं। स्वास्थ्य विभाग से मिली जानकारी के अनुसार शनिवार को जिले में कोविड-19 के 396 व रविवार को 365 नए मरीज मिले हैं। दो दिनों में 761 नए मरीज मिलने के कारण से जिले में अब एक्टिव पॉजिटिव मरीज की संख्या बढ़ कर 3261 पहुंच गई है। वहीं, इस दौरान दो मरीज की मौत होने के कारण से मरने वाले की संख्या बढ़कर 15 पहुंच गई। जिला प्रशासन से मिली जानकारी ने अनुसार सरकार के निर्देशानुसार इन सभी के परिजनों को अंतिम संस्कार के लिए सरकारी स्तर पर सहायता राशि दी गई है। जिले में 3261 एक्टिव मरीजों में से रविवार की शाम तक होम आइसोलेशन में 3061 मरीज रह रहे हैं। 200 मरीजों का इलाज निजी अस्पताल, सरकारी स्तर पर बनाए गए डेडिकेटेड कोविड हेल्थ सेंटर, कोविड केयर सेंटर में चल रहा है। जिसमें सदर अस्पताल में 40, अनुमंडलीय अस्पताल बनमनखी में 22, अनुमंडलीय अस्पताल धमदाहा में 6, मैक्स-7 अस्पताल में 39, फातमा हॉस्पिटल में 21, गैलेक्सी हर्ट हॉस्पिटल में 13, क्रिस्चियन मेडिकल सेंटर में 19, केके हॉस्पिटल में 5, सदभावना हॉस्पिटल में 17, नवज्योति हॉस्पिटल में 5, अल्फा हॉस्पिटल में 10, डाईट सेंटर श्रीनगर में 1 व एपीएचसी बेलगच्छी में 2 मरीज एडमिट हैं। जिला प्रशासन से मिली जानकरी के अनुसार जिले में 155 कंटेनमेंट ज़ोन बनाया गया है जबकि नगर निगम क्षेत्र के अंदर 13 कंटेनमेंट बनाये गए है।
रविवार को 2695 लोगों की जांच में 215 पॉजिटिव की हुई पहचान
स्वास्थ्य विभाग से मिली जानकारी के अनुसार रविवार को 2695 लोगों का सैंपल कोरोना जांच के लिए लिया गया था।जिसमें से 1717 लोगों का रैपिड एंटीजन, 907 लोगों को आरटी-पीसीआर व 71 लोगों का ट्रू नेट मशीन के माध्यम से सैंपल लिया गया।जिसमें से सदर अस्पताल में 48, रेलवे स्टेशन में 3, पूर्णिया पूर्व में 25, डगरुआ में 4, धमदाहा में 14, रुपौली में 1, बीकोठी में 12, कसबा में 7, जलालगढ़ में 23, श्रीनगर में 3, मौर्या लैब में 30, मैक्स-7 अस्पताल में 11 व ग्लोबल डायग्नोसिस लैब में 29 नए मरीज मिले हैं।
31 वेंटिलेटर में 24 बेड पर मरीज, सात हैं खाली
स्वास्थ्य विभाग से मिली जानकरी के अनुसार जिले में अबी वर्तमान में सरकारी और निजी अस्पताल में कोविड पॉजिटिव मरीज की इलाज के लिए 504 बेड उपलब्ध हैं। जिनमें से 304 बेड अभी भी खाली हैं।वहीं जिले में उपलब्ध 31 वेंटिलेटर में से 24 पर मरीज का इलाज चल रहा है।वहीं 7 खाली हैं जिसमें से मैक्स 7 अस्पताल में 3, गैलेक्सी हर्ट हॉस्पिटल में 2, फातमा हॉस्पिटल में 1व सद्भावना हॉस्पिटल में 1 वेंटिलेटर खाली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn